**З мацяркамі і дзяўчатамі**

Як правільна ўтвараюцца склонавыя формы ад назоўнікаў ***маці і дзяўчына***?

Слова ***маці*** ў сучаснай мове часцей за ўсё мае толькі адну форму і ў адзіночным, і ў множным ліку, якая супадае з формай назоўнага склону: назоўны склон – ***маці***, родны склон - *няма* ***маці*** давальны склон - *даць* ***маці, ,*** вінавальны склон ***-*** *бачыць* ***маці***, творны склон – *размаўляць* *з* ***маці,*** месны склон – ***пры маці.*** Аднак гэта слова мае яшчэ і іншыя варыянты склонавых формаў, калі ў адзіночным і множным ліку да кораня далучаецца фармант ***–ер:*** Р.с. ***без мацеры,*** Д.с. ***даць мацеры***, Т.с ***з мацерай*** і М.с. ***пры мацеры.*** Выключэннем з’яўляецца толькі форма вінавальнага склону адзіночнага ліку, дзе гэта ***–ер*** не дадаецца, і мы маем ***маці***, як і ў назоўным склоне. У множным ліку з пашырэннем ***–ер*** ужываюцца наступныя формы: ***нашы мацеры, няма мацярэй, даць мацярам, бачыць мацярэй, з мацярамі і пры мацярах***.

Існуе таксама форма ***мацяркі́*** або ***ма́церкі***, якая ўжываецца выключна ў множным ліку: Н.с. ***мацяркі/ ма́церкі ,*** Р. і В. с. ***мацярок /*** ***мацерак***, Д.с. ***мацярка́м/ мацеркам***, Т.с. ***мацярка́мі / мацеркамі,*** М.с. ***пры мацярка́х / мацерках.***

Звярніце ўвагу на тое, што падобныя формы ў множным ліку ўтварае і назоўнік ***жанчына***: ***жанкі́*** ( і ***жанчыны***), ***жанок*** (і ***жанчын***), ***жанкам*** (і ***жанчынам****),* ***з жанкамі*** (і ***жанчынамі***), ***пры жанка́х*** (і ***пры жанчынах***). Не варта блытаць іх з назоўнікам ***жонка***! Дарэчы, такія формы часцей за ўсё ўжываюцца менавіта ў гутарковай мове.

Слова ***дзяўчына*** ў адзіночным ліку скланяецца на ўзор назоўнікаў другога скланення з цвёрдай асновай: ***дзяўчыны, дзяўчыну, дзяўчыне, дзяўчынай, пры дзяўчыне***. У множным жа ліку мае форму ***дзяўчаты***:  Р. і В. с. ***дзяўчат,*** Д.с. ***дзяўчатам,*** Т.с. ***дзяўчатамі,*** М.с. ***пры дзяўчатах.*** Але з лічэбнікамі ***адзін, две, абедзве, тры, чатыры*** будзем  ужываць толькі форму ***дзяўчыны***: Н.с. *тры* ***дзяўчыны***, Р. і В. с. *трох* ***дзяўчын***, Д.с. *тром* ***дзяўчынам***, Т.с. *трыма* ***дзяўчынамі***, М.с. *пры трох* ***дзяўчынах***. Такім чынам, скажам сабарлося *шмат* ***дзяўчат***, *распранальня для* ***дзяўчат,*** але *Да мяне падышлі дзве* ***дзяўчыны***.

**Заданне**

**Перакладзіце сказы:**

1. Девушки собрались на встречу. **- Дзяўчаты** сабраліся на сустрэчу.
2. У нас появилась новая майка «Тунеядка» для девушек! - У нас з'явілася новая цiшотка "Дармаедка" для **дзяўчат!**
3. В мае пройдет чемпионат Европы по баскетболу среди девушек 16 лет. - У траўні пройдзе чэмпіянат Еўропы па баскетболе сярод **дзяўчат** да 16 гадоў.
4. Подозреваемый в убийстве двух бобруйских девушек признал свою вину. - Падазраваны ў забойстве дзвюх бабруйскіх **дзяўчын** прызнаў сваю віну.
5. В бывших советских республиках по традиции матерей поздравляют чаще всего 8 марта. - В купе я ехала с тремя девушками моего возраста. - У купэ я ехала з трыма **дзяўчынамі** майго ўзросту.
6. В бывших советских республиках по традиции матерей поздравляют чаще всего 8 марта. - У былых савецкіх рэспубліках па традыцыі **маці** / **мацярок / мацярэй** віншуюць часцей за ўсё 8 сакавіка.
7. Жила она с матерью – старухой Еленой, никогда не бывшей замужем. - Жыла яна **з мацерай / маці** — старой Аленай, якая ніколі не была замужам.
8. Сочувствуют ли сегодня люди матерям-одиночкам? - Ці спачуваюць сёння людзі маці / **мацеркам / мацярам**-адзiночкам?
9. Младенцев с матерями положили в отдельную больничную палату. - Немаўлят з **мацеркамі / маці / мацярамі** паклалі ў асобную шпітальную палату.
10. Пусть у наших женщин, пусть у наших дочерей руки будут такие, как руки матерей. - Хай у нашых **жанок / жанчын**, хай у нашых дачок рукі будуць такія, як рукі **маці / мацярэй / мацярок**.
11. Женщины с детьми на руках направлялись к детским яслям. **- Жанкі / жанчыны** з дзецьмі на руках накіроўваліся да дзіцячых ясляў.
12. Игнат сфотографировался на Ратушной площади с обеими девушками. - Ігнась сфатаграфаваўся на Ратушнай плошчы з абедзвюма **дзяўчынамі**.